
Kad uzimaju ***[abdest](https://pitajucene.com/search/Abdest/questions/ "Pretraži pitanja o abdestu")*** i peru ruke do iza laktova, neki ljudi peru ruke od zglobova do laktova izostavljajući pranje šaka. Je li to ispravno?


* 
* 
* 
* 
* 
* 
* 

 
Treba li prati šake prilikom uzimanja abdesta?

Ibn Omer, radijallahu anhu, prenosi da je Allahov ***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu alejhi ve sellem, rekao sljedeće: “Allah ne prima ***[namaz](https://pitajucene.com/search/Namaz/questions/ "Pretraži pitanja o namazu")*** obavljen bez abdesta, niti prima sadaku udijeljenu iz zatajenog ratnog plijena” (Muslim). Greška je izostaviti pranje šaka prilikom pranja ruku do iza laktova, koje se peru poslije lica. Šejh ***[Ibn Usejmin](https://pitajucene.com/search/Usejmin/answers/ "Pretraži odgovore u kojima se spominje šejh Ibn Usejmin")***, rahimehullah, kaže: “Mora se obratiti pažnja na grešku koja je zaista rasprostranjena. Naime, kad uzimaju ***[abdest](https://pitajucene.com/search/Abdest/questions/ "Pretraži pitanja o abdestu")***, mnogi ljudi počinju pranje ruku, koje se peru poslije lica, od zglobova, to jest, ne perući šake. Tako se ne smije raditi jer se šake smatraju dijelom ruke, pa se moraju oprati i one. Dakle, ruke se moraju oprati od vrhova prstiju do laktova; prsti ulaze u pranje.” I čovjek ne može reći: “Šake sam oprao na početku abdesta”, zato što je to pranje šaka sunnet i, prema mišljenju svih islamskih učenjaka, to neobavezno pranje šaka ne može nadomjestiti njihovo obavezno pranje s rukama. A Gospodar tvoj najbolje zna.


Odgovorio: *****[Abdurrahman Kuduzović](https://pitajucene.com/search/Abdurrahman+Kuduzovi%C4%87/answers/ "Pretraži odgovore od prof. Abdurrahman Kuduzović")*****


Preuzeto sa stranice minber.ba


